khistorydata/jeongjo-sjw-relations huggingface dataset:
정조 16년
以京畿監司徐鼎修狀啓崔世重裨校後錄馳啓事傳于金孝建曰營裨具壽漢加資徐彝修令軍門收用其餘依近例加資五衛忠壯忠翊將中次次調用
정조 16년
兵曹口傳政事以鄭麟采爲內禁將尹範衡爲羽林將金處升爲兼司僕將李長喆李鎭邦趙𡹘李殷昌洪檊尹敬喆爲五衛將李福遠金得海爲忠翊將趙光鉉許爲忠壯將
정조 16년
兵曹口傳政事以韓命祺爲五衛將李胤謨爲忠翊將
정조 16년
有政吏批判書徐有隣進參判李在學進參議李冕膺進行都承旨趙尙鎭進以李鼎揆爲大司諫宋煥箕爲執義李東稷爲司諫金羲淳爲掌令李鎭復爲同義禁吳在臣爲軍器判官李厚燾爲社稷令宋守淵爲戶曹正郞
정조 16년
兵批判書鄭昌順進參判李得臣病參議李濟萬入直參知李大亨病右副承旨李書九進以李堯憲爲內禁將趙毅鎭爲羽林將李長煜爲兼司僕將金潤德柳光彙白維儉朴聖著韓尙禧廉鎭盛爲五衛將韓炯爲忠翊將孫昌軫爲忠壯將林懋遠爲訓鍊正尹得宗金潤德柳光彙白維儉朴聖著韓尙禧廉鎭盛爲同知宋文星爲僉知行副司直白師謹
정조 16년
傳于趙尙鎭曰近來凡事莫不取便甚至夏冬大政之親臨何等莫嚴之擧則爲銓長者徒事取便執筆郞廳不書草望其餘諸郞亦不書望單開政後一二度外稱以少退一竝使下吏正書袖入便成謬例事之駭然莫甚於此此後各別嚴飭專由於實郞官之近以兩司差出之故假郞不得啓下吏曹則只以四郞正書以致遲滯自今都政爲始郞選復舊之前若當親政時權減二窠推爲加差過政後減下事分付兩銓時任郞官中如有不善楷書者改差差代事亦爲分付
정조 16년
再政吏批以柳憲周爲持平鄭魯榮洪大協爲吏曹正郞洪秀晩爲佐郞韓用鐸宋俊載爲兵曹佐郞林景鎭爲典籍前郡守具壽漢今加嘉善加資事承傳
정조 16년
三政吏批以朴吉源爲吏曹正郞鄭晩錫爲佐郞李羲甲爲宗廟令申溆爲景慕宮令林景鎭爲江原都事
정조 16년
傳于金孝建曰禁軍將五衛將忠壯忠翊將中在外人竝改差今日政差出前五衛將崔景仍任事分付
정조 16년
三政兵批以趙宅鎭爲內禁將朴孝晉爲兼司僕將申載文李漢興爲羽林將車聖器金潤國鄭光賓柳德懋曺信趙雲逵爲五衛將五衛將崔景仍任事承傳
정조 16년
掌令前望單子入之尹光普落點
정조 16년
鄭致淳啓曰大司憲趙宗鉉執義宋煥箕掌令尹光普持平李廷璞俱在外掌令一員持平一員未差監察茶時之意敢啓傳曰知道
정조 16년
趙尙鎭以吏曹言啓曰曹所屬司饔院官員等矣今壬子年秋冬等褒貶當爲等第而因本院提調有故不得磨勘之意敢啓傳曰知道
정조 16년
趙尙鎭以吏曹言啓曰忠淸都事李尙運以一周年之窠兩次居中依例罷黜何如傳曰允
정조 16년
趙尙鎭以吏曹言啓曰今日本曹開坼坐起時考見京外褒貶啓目則東氷庫別檢朴世英以繕庫或疎爲目利川府使沈原之以浮謗雖略濫糴盍察爲目高城郡守金復根以警莫尤人謗又屬婢爲目鎭岑縣監金宗垕以明察豈易剛制自力爲目牙山縣監李羲文以簽番何疎抄飢宜精爲目恩津縣監徐重修以稅運何滯賑抄宜誠爲目尼城縣監韓世裕以束薪宜嚴求芻自勞爲目稷山縣監李鳴運以責在來頭益思竭誠爲目昌寧縣監李義福以己諳治最何苛眚小爲目碧沙察訪丁胤祚以奚取謗言爲目則竝宜置下考而置諸中考高山縣監兪漢輔以謗豈盡信病不妨務爲目雲峯縣監金就明以奚取隣謗宜勤賑事爲目則竝宜置中考而置諸上考殊無嚴明殿最之意當該提調磨勘堂上及四道道臣推考警責東氷庫別檢朴世英罷職利川府使沈原之高城郡守金復根鎭岑縣監金宗垕牙山縣監李羲文恩津縣監徐重修尼城縣監韓世裕稷山縣監李鳴運昌寧縣監李義福碧沙察訪丁胤祚竝罷黜高山縣監兪漢輔雲峯縣監金就明中考施行何如傳曰允昌寧之民還思舊倅旣登於繡啓與他倅事纔有廟堂行會而道啓適又貶中高山亦然道題之曰謗與繡啓中瑣謗沕合則不可一仍一否詳問道伯草記南邑守令都政日拔例擇差待下批皆令卽日給馬下送可也
정조 16년
趙尙鎭以耆老所言啓曰本所堂上多有身病今壬子秋冬等褒貶限內不得磨勘之意敢啓傳曰知道
정조 16년
趙尙鎭以敦寧府言啓曰府郞廳等矣今秋冬等褒貶等第當爲磨勘而首堂上未差限內不得爲之之意敢啓傳曰知道
정조 16년
李書九以戶曹言啓曰本曹郞廳及所屬各司官員今壬子秋冬等褒貶依前例磨鍊以入而軍資監因都提調有故不得磨勘去春夏等褒貶時軍資監司宰監司䆃寺內贍寺因都提調提調有故限內不得磨勘矣今則其時官員已多遷轉難以考績依近例蕩滌何如傳曰允
정조 16년
李書九以戶曹言啓曰今壬子秋冬等所屬各司褒貶啓本中中部令金基厚以參判臣金持默子爲相避故判書臣沈頤之參議臣朴準源同爲磨勘中部都事李義述與參議臣朴準源爲友壻相避故判書臣沈頤之參判臣金持默同爲磨勘以入之意敢啓傳曰知道
정조 16년
金孝建以宣惠廳都提調意啓曰本廳郞廳等今壬子秋冬等褒貶等第磨勘以入之意敢啓傳曰知道
정조 16년
徐榮輔以禮曹言啓曰各陵殿園墓本曹郞廳四學童蒙敎官通禮院掌樂院東西氷庫東西活人署典牲署禮賓寺惠民署典醫監圖畫署官員等今壬子年秋冬等褒貶等第以入而宗廟署社稷署景慕宮弘文館藝文館春秋館觀象監奉常寺內醫院司譯院成均館東南關王廟承文院官員等各其司領事都提調及堂上有故不得一體磨勘之意敢啓傳曰知道
정조 16년
徐榮輔以禮曹言啓曰今此本曹所屬各司官員等褒貶時靖陵參奉朴宗球通禮院兼引儀李厚植與判書臣朴祐源有應避之嫌不得同爲磨勘別啓本以入之意敢啓傳曰知道
정조 16년
徐榮輔以成均館大司成意啓曰今日日次儒生應製時生員李卿尹以白帶唐鞋肆然攔入於闕中揆以事體極爲驚駭蔑法冒禁之罪不可但以歸之士習施以儒罰而止令攸司照法嚴勘何如傳曰允
정조 16년
金孝建以兵曹言啓曰宣薦內禁衛取才時三技以上入格人別單書入之意敢啓傳曰知道
정조 16년
金孝建以兵曹言啓曰本曹今壬子年秋冬等褒貶等第磨鍊以入而曹所屬訓鍊院司僕寺軍器寺官員等褒貶因各其堂上及提調有故不得一體磨勘之意敢啓傳曰知道
정조 16년
金孝建以兵曹言啓曰本曹今壬子年秋冬等褒貶啓本中刀擦伍處之意敢啓傳曰知道
정조 16년
金孝建以兵曹言啓曰臣於今番騎士取才時見其身手閱其才藝則初無出等之人實多苟充之歎年前兩營騎士之旣用久勤兼試取才實出於廣收人才不遺微蓽之盛德至意臣雖愚微豈不欽仰而行之數年全無其效仕路之淆雜武士之積滯未必不由於此以臣愚見莫如亟罷新制仍復舊貫之爲宜而事係存革有不敢擅便下詢廟堂處之何如傳曰一番騎士之定式異於一番內禁衛當初定式旣非特敎則如無實效復舊何難而裏面事情猶難詳知卿與兩營將臣相議仍使廟堂指一草記可也
정조 16년
金孝建以兵曹言啓曰坼見諸道褒貶啓本則前北兵使尹得逵啓目中古豐山萬戶康秉圭束下宜勉爲目黃海兵使吳載徽啓目中長壽別將金泰慶盍勉禁斫爲目則宜置下考而置諸中考殊無嚴明殿最之意各該帥臣推考警責康秉圭金泰慶竝下考施行何如傳曰允
정조 16년
金孝建以備邊司言啓曰傳曰水原府使官制釐正一款爲所重爲保障在所不已而日前先以別中營樣姑爲權稱事下敎矣至於摠廳營制不可無一定之稱號依守禦廳例當爲三營之制而管城所亦當別作一營乎令廟堂與兵判及摠帥曾經人相議指一草記事命下矣臣與兵判及曾經摠使諸將臣商議則皆以爲水原今不統屬於摠帥則摠營宜倣守廳前中後之制南陽之前營長湍之後營仍前稱號坡州之右營改稱中營以備三營之制且考守廳軍制則左右別將各率牙兵權稱五營之制而摠廳旣有左右牙兵千摠此亦依守廳左右別將例權稱五營至於管城將之以中部千摠稱號者槪由於只備五營之稱矣今以左右牙兵千摠依守廳例稱以五營則管城所不必別設一營且其所領不過牙兵五哨僧軍三百餘名軍摠不滿千數則無以成一營之制前所稱中部千摠改以別牙兵千摠依前管城似好云蓋此變通旣非軍制沿革不過營號改稱守廳之制旣有可據將臣之議亦無參差依此施行何如傳曰允
정조 16년
金孝建以備邊司言啓曰頃因傳敎淸風前府使狀罷委折斯速報來之意分付矣卽見忠淸監司李亨元報備局辭緣則以爲淸風前府使洪喜榮夏秋風水之災長時病臥一未躬審到營之後終不延命巡至本府忽有頑民登山之事而事在半夜山是隔江末由捉得本事委折無以的知而病勢旣如此宜卽變通爲慮適中奸計還送辭狀而糴政方張一向閉戶專委監色目下邑事誠爲難處故不得已論罷云矣敢啓傳曰知道該道臣推考可也
정조 16년
金孝建以備邊司言啓曰卽見慶尙監司鄭大容狀啓則以爲盈德縣監朴宗敬牒呈內今年各樣災頉四百十結零槪狀修報時從實入錄而水沈畓災中四十結因下屬之暗錄成勘忽地加錄故從實還錄云該縣監之初不防奸雖甚可駭餘結自首旣有勿罪之法文恐不敢直請論勘而磨勘之時昏謬之失亦無所逃惶恐待罪仍請令廟堂稟處矣餘結自首旣有勿罪之法文該縣監固不當論勘則道臣亦不可以此自引而第狀辭中旣云惶恐待罪又請令廟堂稟處者無所考據有違格例慶尙監司鄭大容從重推考何如傳曰允
정조 16년
金孝建以都摠府言啓曰今日入直內三廳武兼禁軍及軍兵等當爲中日習射而上前開坼相値不得爲之之意敢啓傳曰知道
정조 16년
金孝建以壯勇營言啓曰本營郞廳及將官以下今秋冬等褒貶當爲磨勘而依下敎姑勿爲之只以將校馬步各哨頭目軍及統首等勤慢等第啓本二度書入之意敢啓傳曰知道
정조 16년
金孝建以訓鍊都監言啓曰都監從事官禁松參軍諸將官等今壬子年秋冬等褒貶當爲等第而都提調臣金鍾秀在外限內不得磨勘之意敢啓傳曰知道
정조 16년
金孝建以禁衛營都提調意啓曰本營從事官及諸將官今壬子秋冬等褒貶當爲等第而臣樂性有身病限內不得磨勘之意敢啓傳曰知道
정조 16년
金孝建以御營廳言啓曰本廳從事官及諸將官今壬子年秋冬等褒貶當爲等第而都提調臣朴宗岳奉命出疆限內不得磨勘之意敢啓傳曰知道
정조 16년
金孝建以濬川司都提調意啓曰本司都廳及郞廳今壬子年秋冬等褒貶等第磨勘以入去辛亥年秋冬等今壬子年春夏等褒貶亦當追磨勘而其時都廳郞廳已多遞易依例蕩滌之意敢啓傳曰知道
정조 16년
金孝建以中樞府言啓曰本府郞廳及醫員錄事等今壬子年秋冬等褒貶當爲等第而領中樞府事臣洪樂性有身病限內不得磨勘之意敢啓傳曰知道
정조 16년
鄭致淳以刑曹言啓曰因成均館啓辭今日日次儒生應製時生員李卿尹以白帶唐鞋攔入闕中之罪令攸司照法嚴勘事命下矣取考律文則大明律制書有違條有曰凡奉制書有所施行而違者杖一百宮殿門擅入條有曰擅入宮殿門者杖六十徒一年名例有曰二罪俱發以重者論李卿尹依此律決杖六十後黃海道遂安郡徒一年定配所卽爲押送之意敢啓傳曰知道
정조 16년
鄭致淳以義禁府言啓曰保放罪人金履載書傳能誦云矣敢啓傳曰放送可也
정조 16년
林濟遠以工曹言啓曰本曹郞廳今壬子秋冬等褒貶及屬司尙衣院繕工監掌苑署瓦署造紙署典涓司今壬子年秋冬等褒貶合七度磨勘以入而屬司尙衣院繕工監瓦署典涓司今壬子年春秋等褒貶因各該司提調之有故限內不得磨勘其時官員多有遷轉者依近例蕩滌之意敢啓傳曰知道
정조 16년
壬子十二月十五日辰時上御熙政堂日次儒生殿講抄啓文臣頒賞吏兵房承旨持殿最入侍輪對官同爲入侍時行都承旨趙尙鎭左承旨林濟遠右承旨徐榮輔左副承旨金孝建右副承旨李書九同副承旨鄭致淳記事官徐有聞假注書鄭尙愚記注官金良倜承膺祚試官右議政金履素行副司直李秉鼎沈煥之行副司直李冕膺李庚運兵曹正郞尹魯東佐郞鄭觀輝抄啓文臣直閣南公轍副司果金羲淳安廷善崔璧李羲甲韓用鐸兵曹佐郞嚴耆副司正宋知濂朴宗京閔致載李弘達金熙華輪對官司僕正申禹相軍器判官金忠國平市主簿宋煥章掌樂主簿趙景鎭尙衣僉正韓文洪吏曹佐郞玄重祚成均直講李相璜典籍朴師默宗廟令柳憲周內贍直長金龍淳以次進伏訖上曰頒賞先爲擧行輪對官次次進前奏對可也上曰昨以殿講頒賞輪對官竝爲兼行下敎則宜當整齊擧行而今日擧行錯亂莫甚極爲駭然仍命書榻敎曰禮房承旨事過後禁推禹相等以次進前各奏職姓名職掌訖文洪曰本院一年支用專靠於奴婢貢而奴婢近來漸漸減縮辛亥各道査正以後元摠大減奴減爲二百二口婢減爲一百八十七口以致一年應下太半不足不可無從長變通之道故屢以筵稟之意言于提調而因循未遑本院事情轉益切悶敢此仰達矣上曰令本院提調論理草記可也出擧條上曰開講可也履素曰日間聖體若何上曰一樣矣履素曰王大妃殿氣候何如上曰一樣矣履素曰惠慶宮氣候何如上曰一樣矣履素曰日前臣之辭箚非但爲廉防目今義理卽一國共公之論以近日迭發之疏箚言之可見同得之性而殿下靳允群情不勝抑塞矣第伏念義理之闡明卽是輔相之責而義理漸晦懲討不嚴之時如臣無似尤不可忝居大官伏乞早爲斥退焉上曰卿言過矣就座開講可也儒生以次呼名進講訖上曰吏兵房承旨讀奏殿最可也尙鎭孝建開坼讀奏訖尙鎭曰卽伏見京畿監司徐鼎修忠淸監司李亨元黃海監司李敬一慶尙監司鄭大容今秋冬等褒貶啓本則守令無一人居下殊無嚴明殿最之意竝推考警責何如上曰依爲之出擧條孝建曰卽伏見江華留守趙宗鉉京畿水使許𣷯黃海兵使吳載徽黃海水使李禹鉉全羅左水使李殷福統制使李潤慶南兵使許任北兵使尹得逵今秋冬等褒貶啓本則邊將無一人居下殊無嚴明殿最之意推考警責何如上曰依爲之出擧條尙鎭曰平安監司李秉模到任有日而褒貶應頉狀啓尙未修正上送事體所在誠極未安推考何如上曰依爲之出擧條昌順曰都政時新加資五人自是定式訓正應爲加資而目今訓正舊望只有二人首望則未經守令不可擧論於新資副望則三南守令旣有姑勿遷轉之敎亦不當陞擬末望則勢將新通才通訓正遽擬新資揆以官方終涉太驟軍器正設始之初與訓正有相間陞資之議今至數年尙無議擬於新資之事恐非設始之本意今番則訓正皆有故以器正擧擬新資恐無不可而事係官方且是陞秩有不敢自下擅便敢此仰達矣上曰依爲之出擧條命書榻敎曰江華留守當日辭朝又命書傳敎曰水原府使官制釐正一款爲所重爲保障在所不已而日前先以別中營樣姑爲權稱事下敎矣至於摠廳營制不可無一定之稱號依守禦廳例當爲三營之制而管城所亦當別作一營乎令廟堂與兵判及摠帥曾經人相議指一草記又命書傳敎曰政官牌招開政命退諸臣以次退出
정조 16년
壬子十二月十五日申時上御重熙堂軍士房承旨入侍時左副承旨金孝建記事官徐有聞記注官金良倜承膺祚以次進伏訖上命書榻敎曰持平未肅拜及在外人員許遞前望單子入之待下批一體牌招又命書榻敎曰抄啓文臣中時帶臺職人許遞前望單子入之又命書傳敎曰前翰林林景鎭分揀見其氣骨難責勞役念其先故不覺衷矜典籍特爲加設單付今日政調用又命書榻敎曰在外持平許遞今日政差出又命書傳敎曰今日輪對見柳憲周思之廟宮令申飭擇差爲所重也得人而勤於職事銓曹之收用與泛然差出時無異豈申飭之本意乎此後更加嚴飭以當來出入三司之人另爲擇差準朔隨卽陞遷事分付柳憲周諸人之已經署令尙不在法從之列者先自今日政區處事令銓曹知悉命退承史以次退出
정조 16년
行都承旨趙尙鎭坐行左承旨林濟遠坐右承旨徐榮輔坐左副承旨金孝建坐右副承旨李書九坐直同副承旨鄭致淳坐直注書徐有聞仕李海淸病假注書鄭尙愚仕直事變假注書鄭馦仕
정조 16년
鄭致淳啓曰大司憲趙宗鉉執義宋煥箕掌令尹光普俱在外掌令一員未差持平申若樞傳旨未下宋文述牌不進監察茶時之意敢啓傳曰知道
정조 16년
趙尙鎭啓曰卽伏見慶尙監司鄭大容褒貶啓本則河東府使李謙會金山郡守李性淳固城縣令元永龜奉化縣監李尙榮眞寶縣監金獻祚等五邑守令原啓本外所當條列治績同爲啓聞而今此別具一啓只書貶目者有違當初飭諭致勤還下送之命而此啓本若爲還送則五邑守令獨漏於殿最何以爲之而該道臣不察之失不可無警從重推考何如傳曰允嚴飭修正上送待其上來令該曹開坼草記
정조 16년
徐榮輔啓曰今此春帖子製述抄啓中時無職名人令該曹口傳付軍職何如傳曰允
정조 16년
傳于金孝建曰前平安監司入侍
정조 16년
傳于金孝建曰今聞舊伯之言果如所料淸北各邑及淸南山郡數邑未捧辛亥條舊還難捧之類今當歲暮卽爲停退又若昨年之虛實相混小民未霑實惠而現發於來頭繡衣之行該倅之外道伯其敢辭其責乎令廟堂枚擧星火行會使之嚴飭知委諸邑皆令歲前知悉
정조 16년
傳于金孝建曰大政當前侍從堂上堂下違牌坐罷人竝敍用解由勿拘
정조 16년
徐榮輔啓曰副校理申馥修撰李鼎德副修撰李龜雲俱在外玉堂上下番俱空事甚未安未差之代政官牌招開政差出待下批仍卽牌招以爲推移入直之地何如傳曰允
정조 16년
李書九以吏批言啓曰玉堂東壁今當差出而擬望之人乏少以二望擬入之意敢啓傳曰知道東壁外待下批牌招可也
정조 16년
有政吏批判書徐有隣進參判李在學進參議李冕膺進行都承旨趙尙鎭進以崔重圭爲掌令南公轍爲副應敎金羲淳爲校理李羽晉爲副修撰李遇濟爲司成
정조 16년
兵批判書鄭昌順進參判李得臣病參議李濟萬入直進參知李太亨病右副承旨李書九進以鄭麟采金處升尹範衡尹敬喆李長喆李殷昌趙𡹘趙光鉉許李福遠李胤謨趙宅鎭申載文韓炯孫昌軫金羲淳副護軍單付李文會洪克浩柳憲周李廷璞副司直單付
정조 16년
以副修撰李羽晉牌不進罷職傳旨傳于鄭致淳曰勿施仍任
정조 16년
傳于鄭致淳曰右承旨從重推考
정조 16년
傳于林濟遠曰應製儒生使之頒給韻冊而司謁不傳云當該司謁推考卽爲頒給
정조 16년
以江原監司尹師國狀啓原州三軍門保米每石價錢以七兩五錢許令代納令廟堂稟處事傳于李書九曰依狀請施行事令廟堂卽爲行會
정조 16년
金孝建以兵曹言啓曰依下敎入直郞廳趙鎭井禁喧郞廳崔鎭夏各決棍五度敦化東挾門守門將金思喆決棍十度成均館書吏鄭時潤決棍十五度之意敢啓傳曰知道
정조 16년
金孝建以壯勇營言啓曰頃因下敎水原外帑庫每年輸送賞格木兩年條各十同初不論報以錢代送委折發關査問於慶尙監司鄭大容處矣卽見其所報則以爲本道新舊射軍木合爲一百八十餘同零而竝以純錢代捧本色無一疋見儲蓋由於比歲綿歉之致目下推移其勢末由不得已代錢收上而關飭之下急於奉行旣未及稟報受題又不能具由論報愚迷妄率罪合萬殞伏承嚴敎誠不勝萬萬惶懍云矣外帑庫輸送木旣是賞格所用則雖於射軍木以錢代捧之後貿取輸送道理當然設令難於貿取以錢代送稟報待題便是應行之例而不此之爲直爲輸送揆以事體誠萬萬駭然該道伯所當重勘而前以此事旣經問備今姑參酌此後則每年輸納射軍木五同無論木捧錢捧必以本色上送以備賞格之用事申明分付何如傳曰允
정조 16년
壬子十二月十六日辰時上御重熙堂前平安監司入侍時左副承旨金孝建記事官徐有聞記注官金良倜承膺祚前平安監司洪良浩以次進伏訖上曰關西民事果何如而有何可合陳達者耶良浩曰民事比昨年稍勝而凡係民隱無論巨細自上每每曲加軫念恩言日下故臣之還朝別無可以仰達矣上曰卿於數年之間不甚衰老甚可喜也良浩曰莫非王靈所曁而今番之罪止薄勘亦極惶感矣孝建曰昨日政事中五衛將韓尙禧廉鎭盛旣是畿營將校當爲帖加而該曹渾擬於五衛將望大關政格不可仍置元望筒勿施當該銓官推考何如上曰依爲之畿營請賞狀啓誤看當初判下混以加資下敎又以收用泛然下敎則不爲微稟亦由於政院之不察當該承旨亦爲推考望筒不但勿施卽爲爻周可也出擧條命退承史以次退出
정조 16년
行都承旨趙尙鎭坐行左承旨林濟遠坐直右承旨徐榮輔內閣直左副承旨金孝建坐右副承旨李書九坐直同副承旨鄭致淳坐注書徐有聞病李海淸病假注書林漢浩未仕進洪樂敏未仕進事變假注書鄭馦仕直
정조 16년
鄭致淳啓曰大司憲趙宗鉉執義宋煥箕掌令尹光普俱在外掌令崔重圭未肅拜持平申若樞宋文述傳旨未下監察茶時之意敢啓傳曰知道
정조 16년
金孝建啓曰禁衛營將官來言今日本營軍兵日次私習云矣敢啓傳曰後日次爲之
정조 16년
金孝建啓曰御營廳將官來言今日本廳軍兵日次私習云矣敢啓傳曰後日次爲之
정조 16년
注書李海淸病代以林漢浩爲假注書
정조 16년
傳于鄭致淳曰三司在外及未肅拜呈告人員竝許遞
정조 16년
趙尙鎭啓曰吏曹郞廳來言臺諫有闕政事取稟傳曰明日政差出
정조 16년
傳于鄭致淳曰守令署經有命兩司有闕代中憲臺二窠前望單子入之待下批待開門牌招詣臺政望畢度諸倅辭朝前無敢出去事嚴飭一司除署經
정조 16년
臺諫前望單子入之掌令金羲淳持平洪秀晩落點
정조 16년
傳于金孝建曰明日殿座時侍衛別雲劍外皆入直爲之事分付
정조 16년
傳于鄭致淳曰今予之寤寐夙夜一心長懸於嶺湖蔀屋之中凝沍栗烈歲翻在卽念及缾罌竭而困於催科則食何暇甘想到杼柚空而悴於懲賦則衣敢求暖在登稔之時無衣無褐何以卒歲況以今年穀荒値連年綿荒不待繡衣之反面若見弊絮之掩骭今夜之雪後寒威甚於折膠嗟彼旣飢且寒之民能免皸皺乎初意欲詳來春民情後決處者此亦爲都民之苦心而凡事莫如備豫豫示闊狹之擧則場市之直賤亦可謂兩得其效何可問于有司詢之本道三南之中嶺南爲最各邑明春大同木綿特許純錢如有可以分數者量宜分數代錢事令廟堂今夜內三星火懸鈴分付嶺伯俾於歲前遍頒道內外此兩南各邑中不得不分數代捧處亦各具意見考據前例狀聞事分付臨歲分還俗所謂歲食況今年民情乎停減分數先已頒令更不必提敎而勿論封倉未封倉處趁此歲時須各拔例卽爲開倉分還一以爲紓力一以資歲食事亦令廟堂先飭三南次及諸道道臣都政大政也守令之窠不得不姑且遲待然已令當日給馬下送而名雖給馬若不倍道赴任代錢之令歲食之分其將委之兼官乎亞官乎廟堂知悉嚴飭而新除者肅單辭單使之竝呈至於未署經之類皆令於肅單下前臺廳署經事分付
정조 16년
傳于李書九曰渠家之人豈令以假注書出六於都政假注書鄭尙愚令該曹口傳單付典籍
정조 16년
鄭尙愚陞六代以洪樂敏爲假注書
정조 16년
吏曹口傳政事典籍單鄭尙愚
정조 16년
傳于李書九曰禁中諸臣應製賦二中一行承政院左承旨林濟遠如此奇才實所初見加資屬耳豹皮一令賜給二中二校書館校理成大中惜未翺翔於文苑外三品明日大政先爲擬入二下承政院同副承旨鄭致淳到底寫意不覺刮目中鹿皮一令賜給三上奎章閣檢書官柳得恭紙三卷草三上弘文館校理金羲淳紙二卷三中兵曹佐郞朴孝成紙一卷賜給皆令明日殿座時親受
정조 16년
傳于李書九曰日次儒生殿講時通幼學金鍾文應製居首三上一生員金處巖各給一分之次進士朴喜進金鎰各紙三卷之次三中進士金秀臣李日煒趙道宇李翼各紙二卷三下進士李光顯生員李游夏閔章顯徐有望進士李章垕姜浚欽生員黃基天進士元在明各紙一卷賜給
정조 16년
李書九以備邊司言啓曰卽見摠戎使李邦一狀啓則以爲水原旣不管轄於本廳則左營將兵符左隻宜不敢仍留本營請令廟堂稟處矣摠廳之於水原今無統轄則左營將兵符不可留置於摠營使之還納何如傳曰允
정조 16년
行都承旨沈煥之坐左承旨徐榮輔坐右承旨金孝建坐直左副承旨李書九坐直右副承旨柳匡天未肅拜同副承旨李鼎德在外注書徐有聞病李海淸仕假注書鄭文始仕直事變假注書鄭馦仕
정조 16년
林漢浩陞六代以朴宗京爲假注書
정조 16년
洪樂敏陞六代以申龜朝爲假注書
정조 16년
以江華留守趙宗鉉狀啓月串鎭僉使尹晉錫公廨修補令該曹考例稟處事傳于金孝建曰極爲可嘉依例加資今日政調用
정조 16년
親臨都政吏批以李之淳爲引儀鄭德濟爲禮賓主簿趙有善爲瓦署別提南省老爲掌苑別提沈禧爲利川府使申獻朝爲兵曹參知鄭東保爲高城郡守洪景斗爲昌寧縣監尹行進爲恩津縣監金在明爲稷山縣監申大有爲尼城縣監徐理修爲鎭岑縣監金華儉爲安奇察訪李中權爲祥雲察訪李春華爲碧沙察訪韓翼商爲長陵令鄭厚東爲思陵令尹行頤爲鍾城府使朴在冀爲江原都事姜鳳瑞爲忠淸都事安廷善爲典籍奉常正李羽晉吏曹佐郞洪秀晩已上仍任事承傳副修撰單鄭尙愚除授事承傳閔台爀爲大司憲金孝建爲大司諫申馥爲執義李鼎德爲司諫洪鳳周爲掌令李城輔朴命燮爲持平權中憲爲獻納李羲甲爲正言鍾城府使尹行頤今加通政加資事承傳趙榮旭爲同知李世寬爲僉知權聖鎭爲忠翊將張齊斗爲忠壯將成鎭殷爲尙州營將訓鍊僉正金載遂判官朴思勉主簿李運祥金壽玉申在寬以上減下訓鍊主簿單金鼎九本院去官副護軍尹守範趙彦彬副司直徐邁修同知單申尙默僉知三單具八柱崔景李光進竝單付鄭周誠爲大丘營將徐命託爲三陟營將李近胄爲咸鏡中軍金㷧爲京畿中軍羅潤祿爲黃海中軍朴志泓爲安東營將李邦城爲永宗僉使李羲星爲群山僉使李顯益爲法聖僉使具絎爲昌洲僉使
정조 16년
以副修撰鄭尙愚牌不進罷職傳旨傳于徐榮輔曰只推更爲牌招
정조 16년
臺諫前望單子入之執義李龜雲司諫高宅謙正言林漢浩沈鳳錫持平愼性眞金復仁添書落點
정조 16년
以申光祜爲鍾城府使李雲祐爲德源府使李重蓮爲正言李普源爲玉果縣監金益淳爲端川府使申光祜爲承旨
정조 16년
左副承旨金孝建仍任事承傳
정조 16년
朴休源爲長興主簿李魯在爲引儀李瑞運爲禮賓直長李箕元爲內資直長洪秉益爲宗簿直長柳鎭爀爲柒谷府使李熙燮爲明川府使韓師貞爲定平府使趙岐爲价川郡守徐宅聖爲熙川郡守李鴻德爲高原郡守朴行胤爲高敞縣監金箕南爲東部令柳英喆爲校檢洪景周爲造紙別提金燾爲司圃直長李運昌爲宣川府使鄭學畊爲三和府使李身敬爲龜城府使金爔爲穩城府使李郁延爲慶興府使朴應浩爲碧潼郡守曺命峻爲白川郡守朴英源爲金城縣令鍾城府使申光祜今加通政加資事承傳前營將閔有洙今降禦侮李寬會爲忠州營將尹壽民爲平安中軍趙雲衢爲平安兵虞候吳文常爲滿浦僉使李堯憲爲多大僉使崔範星爲城津僉使金光運爲高嶺僉使慶來運爲乫坡知僉使鄭允植爲黑山島別將李始喆爲五衛將鄭聖翰爲三陟營將李寅協爲防踏僉使趙東郁爲花梁僉使李東熳爲碧團僉使李彦懋爲蛇梁萬戶南允尙爲平山浦萬戶金晉福爲梨津萬戶柳東興爲龍津萬戶鄭勳世爲防垣萬戶李德升爲梨洞萬戶金完得爲朱乙溫萬戶邊允國爲阿山萬戶張鋎爲廢茂山萬戶崔學律爲古豐山萬戶金鼎九爲方山萬戶金有集爲正方別將副護軍申大謙宋煥箕李東稷南公轍尹光普崔重奎副司直趙宗鉉李鼎揆申馥高宅謙宋文述副司果李鼎德李龜雲申光河兪漢寓竝單付朴來源爲五衛將李彬爲都摠經歷趙岐爲訓鍊副正金孟吉爲兔城僉使金致潤爲植松萬戶柳春復爲山羊會萬戶李元熙爲西林僉使崔匡世爲浦項別將副護軍成鎭殷鄭周誠朴志泓李寬會竝單付
정조 16년
玉堂前望單子入之校理李肇源修撰鄭東榦宋銓落點成大中爲北靑府使沈厚之爲遂安郡守林秉遠爲載寧郡守柳光璧爲橫城縣監金基豐爲順安縣令白川郡守曺命峻陽智縣監李述源已上相換李雨龍爲訓鍊主簿黃俊彦爲武兼朴萬榮爲於蘭萬戶都喜甲爲木浦萬戶護軍鄭聖翰單付副護軍張鉉國今降禦侮元綮鎭今降振威以上分養馬故失依法典降資柳相亮元毅鎭爲都摠經歷丁允泰爲加設訓鍊僉正鄭弼煥爲加設訓鍊判官趙廷麟尹汝昇爲加設訓鍊主簿閔崙爲守門將朴道訥爲於蘭萬戶崔好純爲長壽別將玉江萬戶單李貴男李漢棟爲五衛將
정조 16년
以陽智縣監曺命峻拿處傳旨傳于李書九曰分揀仍任前職
정조 16년
以沈興永爲安州牧使金勉柱爲安邊府使成鼎鎭爲德川郡守兪彦錥爲江西縣令趙厚鎭爲文化縣令沈公著爲報恩縣監李性默爲渭原郡守明川府使李熙燮載寧郡守林秉遠以上相換鄭景祚爲鍾城府使李民秀爲雲峯縣監李元采爲砥平縣監尹光心爲牙山縣監李聖龜爲金化縣監李燁爲義盈直長吳大坤爲禮曹正郞金健柱爲永禧殿令李普衍爲三登縣令宋煥章爲甑山縣令平海郡守吳徹常仍任事承傳鄭元林爲平市直長鄭時養爲尙瑞直長沈誠之爲繕工奉事黃乃正爲直講丁志元爲掌令鍾城府使鄭景祚今加通政加資事承傳尹光俊爲繕工奉事申夔相爲司饔奉事李仁行爲典牲奉事李敬魯爲漢城判官趙鎭寧爲戶曹佐郞牟達謙爲禮曹佐郞成肯柱爲刑曹佐郞李敬魯爲德川郡守姜世鷹爲洪原縣監洪旭浩爲陽智縣監李憲圭爲漢城主簿李海範爲訓鍊副正柳光命尹相金志和爲訓鍊僉正吳徹常爲全羅兵虞候成範鎭爲武兼鄭尙愚爲文兼張至近爲訓鍊判官韓昌國爲武兼尹奎文爲荏子島僉使李九成爲加設訓鍊主簿尹養儉洪栒爲宣傳官韓景祜爲五衛將鄭潤玉爲都摠經歷張東源爲都摠都事鄭敬行金永勉爲訓鍊主簿閔百東爲武兼李尙岳爲全羅兵虞候副護軍徐有鳳申馥李鼎德副司直韓光綮尹行頤申光祜朴命燮李城輔副司果李重蓮李羲甲竝單付趙宗鉉爲都摠管吳毅常爲兼內乘沈公燁爲內乘金光喜爲部將
정조 16년
都承旨前望單子入之李得臣落點
정조 16년
以鄭時養爲敦寧主簿金樂行爲尙瑞副直長金商協爲內贍奉事韓允鎭爲軍資奉事許霔爲漢城判官趙德潤爲龍崗縣令兪漢謨爲大司諫申馥爲執義申大尹爲司諫洪秉益爲掌令權尙禧爲廣興守安廷善爲正言黃昇源爲兵曹參判鄭時養爲漢城主簿李趾馨爲禁府都事趙有善爲監察司䆃僉正曺命峻仍任事承傳金樂行爲尙瑞直長徐有膺爲濟用副奉事朴休源爲監察洪景周爲平市主簿金守曾爲禁府都事三和府使鄭學畊宣川府使李運昌以上相換金基普爲尙瑞副直長成肯柱爲西部令曺亨壽爲厚陵令尹得愚爲掌樂主簿尹寅基爲宗簿正典籍二單閔廣魯盧橙以上四館去官宗簿直長洪秉玉泰陵直長李鍾淑以上相換洪樂敏爲宗簿主簿李承默爲繕工副奉事尹尙東爲兵曹參判鄭世勗爲漢城庶尹李魯在爲刑曹佐郞鄭鳳祥爲掌苑別提崔擎柱爲濟用主簿林日尙爲司圃別提金載遂爲長興主簿梁慶元爲掌苑別提許种爲氷庫別檢李英冕爲童蒙敎官沈燦之爲假監役洪疇九爲造紙別提柳永喆爲校書校理朴宗榦爲敦寧主簿崔必濟爲造紙別提宋景載爲繕工監役申大升爲刑曹參判洪樂敏爲宗廟令柳心源爲鳳山郡守李萬吾爲都摠都事崔寅燮爲神方萬戶李敏植爲訓鍊主簿元錫龜爲玉江萬戶都摠管單趙宗鉉權管秩自作舊非韓根馨廟坡李原重三千柳春復安原金光益小吉號里金應淸廣坪金鼎九嗭洞禹德延李偃爲訓鍊判官李宜秀爲訓鍊主簿閔百勳爲武兼皮載祺爲守門將同知單田文顯金兊鍾爲武兼禹德中爲山羊會萬戶李基岳孔學周爲武兼金福祥李碩遠金龍九姜大承爲部將朴英秀金重鼎白光儀吳贊暹朴東源爲守門將韓致瑞爲廣梁僉使崔德麟爲山羊會萬戶副護軍李龜雲高宅謙副司直洪周萬丁志元副司果沈鳳錫李心傳李義明洪時溥吳翰源竝單付李得臣爲都摠管
정조 16년
刑曹參判前望單子入之林濟遠落點承旨前望單子尹行頤落點正言前望單子入之林漢浩落點
정조 16년
以李英紹爲健元陵參奉李鎭祜爲厚陵參奉尹致猷爲獻陵參奉孟賢大爲顯陵參奉李重淳爲章陵參奉李得養爲明陵參奉李羲淳爲惠陵參奉崔粹綗爲弘陵參奉金圭容爲永陵參奉元有朋爲敦寧參奉李尙弼爲禮賓參奉閔致謙爲假監役崔日運爲假引儀洪百淳爲永禧殿參奉李秉鼎爲禮曹判書吳翰源爲景慕宮令趙宗鉉爲刑曹判書金履禧爲大司憲柳匡天爲執義崔重圭爲獻納白師謹爲同義禁鄭魯榮爲龍崗縣令申應漢爲典設別提朴獻源爲引儀金喆淳趙用鎭爲瓦署別提金載謙爲儀賓都事兪駿柱爲刑曹正郞安廷瓛爲寧陵令丁述祖爲監察金光遇爲典籍李福休爲監察南景龍爲宗簿主簿洪履祚白師坤爲典籍金載聲爲校檢韓聖煥爲咸鏡都事李鼎德爲司諫金驥燦爲持平宋煥箕爲掌樂正洪秉周爲宗廟令鄭道福爲全羅都事張漢喆爲平市主簿林性運爲景慕宮令鄭澤孚爲司諫柳匡天李鼎德爲承旨司圃別提林日尙守門將李賢運相換副司直趙尙鎭黃昇源李得臣單付尹晉錫爲五衛將金聲益爲月串僉使副司果洪允五單付李潤國爲宣傳官李壽咸爲曹司衛將南建中爲部將行司直徐有隣鄭昌順
정조 16년
金孝建啓曰假注書鄭文始時無職名令該曹依例付軍職冠帶常仕何如傳曰允
정조 16년
弘文提學前望單子入之李秉鼎落點
정조 16년
徐榮輔啓曰春帖子製述人旣已抄啓矣弘文提學李秉鼎待明朝牌招以爲出韻科次之地何如傳曰允
정조 16년
吏曹判書前望單子入之鄭民始落點兵曹判書前望單子李文源落點
정조 16년
金孝建啓曰陞資拜營將者準瓜前不職遞罷則勿計朔數多少還收資級載在法典矣三陟前營將閔有洙褒貶居下所授加資依法例還收之意敢啓傳曰知道
정조 16년
金孝建以兵曹言啓曰五衛將柳德模身病猝劇無望供職呈狀乞遞宿衛輪番之任不可久曠改差何如傳曰允
정조 16년
金孝建以都摠府言啓曰今日入直內三廳武兼禁軍及軍兵等當爲中日習射而親臨都目政事相値不得爲之之意敢啓傳曰知道
정조 16년
金孝建以備邊司言啓曰兩營騎士變通事兵曹草記批旨內一番騎士之定式異於一番內禁衛當初定式旣非特敎則如無實效復舊何難而裏面事情猶難詳知卿與兩營將臣相議仍使廟堂指一草記可也事命下矣兵曹判書鄭昌順往復商議於兩營將臣後各以意見有所論說禁衛大將李漢豐與兵判意見少無異同御營大將趙心泰則以爲革罷之後有勢無藝者先占仕路無勢有藝者反致沈滯必有其弊每都目取才一窠恐難輕議革罷且不可與一內禁軍同塗異規取才後納馬六朔後通籍一依宣薦之例守副薦必隨行騎士後做官都政取才外餘窠及散政窠闕與宣薦參互排比則厭避者必樂赴云而一番騎士之定制蓋欲使許多武士有所歸屬服習武藝作爲階梯以通仕路之意則當初設置非不美矣而今其身手也才藝也別無超等之可言久勤也取才也徒致仕路之淆雜而一番外武士之未霑寸祿者誠有積薪滯鬱之歎旣無實效的有其弊則其所存革不必持疑兩營騎士革罷一番之新制揀才取人仍復銓曹之舊例似合事宜御將所論依一內禁軍例施行非無意見而不但創出新規有難遽議畢竟無效安知又不如今日之一番乎此則置之何如傳曰允
정조 16년
金孝建以御營廳言啓曰今月十七日夜三更量宮墻外別巡邏牌將別抄軍官金時鼎馳告內巡到本廳字內集春門北邊第一軍堡幕呼之不應事甚怪訝開門視之則炭火在傍煙氣滿幕軍堡軍士一名致斃云故聞極驚駭卽爲摘奸則果如所告仍卽遠移知委衛將所以他軍代立而守直處禁火法意何等嚴重而行巡將卒不善申飭有此人物致斃之擧事極駭然當該別巡邏牌將爲先嚴棍汰去臣亦有常時不能檢飭之失惶恐待罪之意敢啓傳曰卿則推考如許不勤非今斯今極爲駭然分軍次知部將各別嚴處可也
정조 16년
金孝建以武臣堂上祿試射試所差備官以試官意啓曰今日試射時宣傳官折衝李東善兼司僕將折衝朴孝晉禁衛千摠折衝李澄萬御營廳騎士將折衝柳載河嘉善趙命載宋亮臣折衝李光福金義謙孫世隆金龍瑞尹衢俱未滿四矢局別將尹範敍全不得中竝依承傳罷職何如傳曰以昨日風寒如非由基何以多中乎尹範敍外竝分揀可也
정조 16년
全羅監司鄭民始疏曰伏以臣不忠無狀孤負洪私罪戾山積嶺海猶輕而聖度涵容過加假貸恩敎出於愛欲其生郵罰止於革去其職匪怒而敎匪罪而榮臣感戴震懍措躬無地泥首訟愆惟願遄被嚴誅迺者敍命遽降辭旨鄭重閣銜特命仍舊殿最許令封進有非負罪賤臣所敢承當者而繼又有宸章遠頒別諭兼下記念之至意眷顧之殊渥曠絶千古雲漢昭回於下土榮寵焜燿於一時霜雪雨露無非敎化墨池雪嶺變於俄頃瞻聆爲之感動僚屬詑爲至榮臣手擎寶墨以首頓地百回莊誦如侍前席且惶且感淸淚無從微臣無一報效徒速罔赦之罪聖恩到底庇保每加不世之寵惟有北望攢祝銘鏤心骨世世生生期以結草銜環而已噫臣罪臣自知之自宮僚至今日處近列者二十年所矣一資半級皆由寵擢穀腹絲身莫非恩賜一門大小都是造化中生成從古人臣之受國厚恩者有幾而亦未有如臣之罕比者欲報之德與天無極而抑臣之感激忘死者別有在焉臣本素門弱植孑孑無依鹵質賤品多毁少與而惟我聖明過垂矜憐當事而指導隨處而曲保庇覆拂拭有逾於父母之穉子以致爵秩崇顯身名保有倘非聖慈洞庭之葉未知已落於何處臣是何人得此於聖朝每一思惟不知一身之爲己有犬馬猶能知恩臣亦人耳亦豈全然蒙昧而奈臣不誠不忠曾微物之不如旣無塵刹之報終陷難贖之罪臣於逆簡本非素交晩與相識凶肚逆腸實非常情之可測而臣有眼而便同無珠知面而不能知心旣與之親熟又與之姻婭雖緣童蒙之來求不能垢膩之遠斥身爲近臣不審之罪烏得免乎直欲矐目剖心而不可得矣噫嘻痛矣凶逆何限而至妖至憯窮凶叵測者亦豈有如簡賊者哉遷園之際孝思罔極百僚感泣而獨無慼容大臣之事拚死效忠無愧古人而肆發凶言竟至於誘脅凶賊投進凶疏此其大者許多罪惡俱悉臺啓國家何負於渠而憯毒至此臣於其時身在敦匠之所事發之後始爲得聞髮豎膽掉心骨俱顫雖未及逆折早斥惟當碎首沬血首先嚴討以效鸇逐之義而性本闇弱秪自公憤而私恨不能遇事而直前王章久屈事端層生以致朝著之久而不靖初旣不能先事而預處末又不能明張而致討仰負恩造俯愧本心由前由後罔非臣罪血泣追尤萬殞無惜至若分憂方岳爲任不輕而兩載居職無一善狀律己則不能勵氷蘖之操束下則不能禁貪墨之吏謗言喧傳摠由措處之失宜繡啓頒下益驗黜陟之不明而應行事件亦未猶人負一道委寄之重貽丙枕南顧之憂焉用如此道臣爲哉一有孤負實合誅殛而今臣之罪擢髮難數律以邦憲宜被大何而薄勘旋敍恩渥隆摯聖恩雖出於曲恕私心益切於惶愧感戢悚縮歷日靡定含恩畏義不敢自引雖不得不封進殿最而放倒無恥極矣臣何敢妄恃寵靈仍因晏然便同無故也哉略陳自訟冀被重誅伏乞聖明亟降威罰以爲負恩溺職者之戒焉臣於此際伏聞逆簡兩子因故相臣徐命善與賤臣之故而特免散配云此何擧也萬萬驚駭繼之以憂憤妖凶如簡賊而鬼誅先及王章未加追施之請未用極律諸子之配亦是輕典不免失刑之歸未夬神人之憤假使臣等眞有可紀之勞逆賊緣坐公法至嚴不可因臣等酬勞之擧而遽爾擬議伏況臣自積重辜初無微效而忽降格外之恩有此無前之事王法由是而有撓隄防由是而不嚴臣心之萬萬悚惶姑舍是將何以洩輿憤而嚴懲討乎王法決不可有撓隄防決不可不嚴亟命攸司一例散配以正王章以安微分千萬幸甚答曰省疏具悉卿也故明知其事勢之適然非乏於先見不得不求之太備卿也乃如此此豈辭巽之事乎至於尾陳事裁量意亦深矣卿其勿辭待交龜卽爲上來
정조 16년
行都承旨沈煥之坐左承旨徐榮輔坐右承旨金孝建坐直左副承旨李書九坐右副承旨柳匡天坐直同副承旨未差注書徐有聞病李海淸仕假注書鄭文始仕直事變假注書鄭馦仕
정조 16년
藥房提調申應顯行都承旨沈煥之啓曰親臨大政侵夜酬應伏未審夜間聖體若何寢睡水剌之節何如臣等率諸御醫趁早入診詳察聖候爲宜王大殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 16년
金孝建啓曰來二十一日朝參日次矣敢稟傳曰停
정조 16년
徐榮輔啓曰新除授同副承旨李鼎德時在慶尙道慶州地斯速乘馹上來事下諭何如傳曰許遞今日政差出待下批牌招察任
정조 16년
徐榮輔啓曰弘文提學李秉鼎牌不進推考傳旨今方捧入而春帖子出韻科次一時爲急如是違牌事甚未安更卽牌招何如傳曰允
정조 16년
徐榮輔啓曰卽者副修撰鄭尙愚以其親病陳疏徑出原疏纔已捧入矣所當直捧禁推傳旨而此與無端徑出有異推考警責玉堂闕番事甚未安應敎成鼎鎭卽爲牌招入直何如傳曰允
정조 16년
以兵曹文臣朔試射試官望筒傳于金孝建曰日寒如此置之
정조 16년
傳于金孝建曰守令邊將初仕人入侍
정조 16년
徐榮輔啓曰弘文提學李秉鼎疏批已下令該曹口傳付軍職卽爲牌招以爲出韻科次何如傳曰允
정조 16년
禮曹判書前望單子入之閔鍾顯落點
정조 16년
兵曹口傳政事副司直李秉鼎
정조 16년
徐榮輔啓曰弘文提學李秉鼎牌不進推考傳旨今方捧入而出韻科次一時爲急如是違牌事甚未安更卽牌招何如傳曰允
정조 16년
徐榮輔啓曰弘文提學李秉鼎再牌不進推考傳旨今方捧入而出韻科次一時爲急如是違牌不卽擧行事甚未安所當更請牌招而係是一日三牌何以爲之敢稟傳曰更爲牌招
정조 16년
徐榮輔啓曰弘文提學李秉鼎三牌不進推考傳旨今方捧入而出韻科次之如是遲滯無意承膺事體所在極爲未安所當更請牌招而係是一日四牌何以爲之敢稟傳曰豈無提學乎如不欲入來藝文提學牌招
정조 16년
以應敎成鼎鎭牌不進罷職傳旨傳于徐榮輔曰只推更爲牌招
정조 16년
以全羅右水使金思穆狀啓慶尙道敗船人林起星等七名拯活人高德春褒賞一款令該曹稟處事傳于金孝建曰拯活之夥然可尙何拘名數之合式與否今日政帖加成給
정조 16년
以開城留守李家煥狀啓各倉還餉加分耗依近例劃給事令廟堂稟處事傳于金孝建曰依狀請施行事回諭
정조 16년
有政吏批判書鄭民始在外未肅拜參判李在學參議李冕膺右承旨金孝建進以尹行頤爲承旨李東稷爲校理李龜雲爲副修撰姜文會爲吏曹佐郞李翊永爲儀賓都事李文源爲軍器提調李勉齊爲寧陵令李遇濟爲中學敎授訓鍊都監提調單李文源禁衛營提調單李文源御營廳提調單李文源端川府使單成鎭殷洪原縣監單丁志元仍任事承傳再政以金羲淳申馥爲副校理柳憲周爲吏曹正郞柳晦源爲軍器正金益淳爲咸從府使
정조 16년
金孝建以兵曹言啓曰滿浦僉使吳文常多大僉使李堯憲各決棍五度法聖僉使李顯益城津僉使崔範星高嶺僉使金光運各決棍十度後竝汰去事命下矣滿浦僉使吳文常多大僉使李堯憲乫坡知僉使慶來運各決棍五度而法聖僉使李顯益城津僉使崔範星高嶺僉使金光運各決棍十度後竝汰去之意敢啓傳曰決棍後待令有先後之別雖令分等處分豈可仍令下去用履歷乎一竝汰去今日政口傳差出可也
정조 16년
有政兵批判書李文源進參判尹尙東未肅拜參議李濟萬入直進參知申獻朝病右副承旨柳匡天進以鄭汝坤爲城津僉使具八柱爲高嶺僉使金兌瑞爲西生僉使金處純爲忠州營將金載仁爲尙州營將副司直閔台爀申大升鄭致淳權中憲副司果柳漢源副司正徐在修竝單付群山僉使尹範衡法聖僉使趙宅鎭全羅兵虞候李寬會以上仍任事承傳趙雲行爲滿浦僉使趙義鎭爲多大僉使李塘爲內禁將金致淇爲忠壯將李光漸爲黃海兵虞候白泳鎭爲忠州營將
정조 16년
金孝建以兵曹言啓曰依下敎薄衣景秋門軍士朴泰五徐福金南所軍士安厚南等處各去核二斤依前例題給之意敢啓傳曰知道
정조 16년
金孝建以兵曹言啓曰本曹堂上軍官禁軍遞兒窠今方有闕矣依節目禁軍別將與各該番將眼同取才以其居首者塡差之意敢啓傳曰知道
정조 16년
金孝建以扈衛廳別將以大將意啓曰依下敎本廳內入直軍官趙淳處正木一疋去核二斤考例題給之意敢啓傳曰知道
정조 16년
金孝建以二所巡廳言啓曰去夜二更量夜晝介前路別監崔德福白衣犯夜故執捉保授何以爲之敢啓傳曰各別嚴棍以懲日後可也
정조 16년
金孝建以義禁府言啓曰宣川防禦使李義弼拿問處之事傳旨啓下矣李義弼時在任所云依例發遣府書吏交代後拿來何如傳曰待待命拿囚
정조 16년
金孝建以義禁府言啓曰三和前府使李普漢渭原前郡守宋載瑞三登前縣令申光直安州前牧使朴宗甲令該府拿問處之事傳旨啓下矣李普漢宋載瑞時在任所云依例發遣府書吏交代後拿來朴宗甲申光直亦在任所云發遣府書吏羅將竝拿來何如傳曰允其中宋載瑞使之自現囚可也
정조 16년
弘文提學李秉鼎疏曰伏以臣千萬匪意伏奉除旨以臣爲弘文館提學者臣誠駭惶恧蹙自不覺顔騂而背汗也噫是職也任朝廷辭命掌多士考試雖在常時其選至峻非人人所可得而冒者也顧今我聖上以緝熙之工兼君師之責發之爲訓謨動則爲律度治敎休明巍巍煌煌以臣蠡管之見初何敢窺測乾坤之容日月之光而竊伏惟念由堯舜文武以前雖難容議到由堯舜文武以後恐無與比倫也而猶慮夫奎運方中尙遲治世之希音俗習趨下或溺雜家之僞言屢勤中朝之歎恒軫作人之方筵敎綸飭丁寧諄複有足以充滿紘埏感動臣隣甚盛甚盛當此時也萬分一對揚鋪張之責寔惟在文柄之得其人而今玆誤恩忽及於至庸極陋之如臣者何哉臣於少時亦嘗隨象尋摘而天分甚下無所通曉早竊倖第間經憂故神識消耗志氣荒嬉新知不增一二舊聞全忘八九仍遂絶意文字壹以暴棄自安居然髮種種矣其於經術詞翰不但世未曾以是期待亦臣夢寐之所不到今乃擧之於人望之外畀之以文苑之任無論臣私心慙赧其所以玷館閣而駭聽聞非細故也臣若因一華美告身遽掩平生本色抽束閣之書帙治生塵之筆硯闖然爲接武群彦之計則此眞不識人間有羞恥事者臣雖奊詬亦有一段廉媿豈忍爲是乎嗚呼以臣綦危無分寸報效而爲殿下所成就默運造化曲費陶甄臣之未死餘日皆殿下賜也況又夏秋以來偏荷殊眷拂拭薰沐光寵赫然乃者上卿之擢籌堂之差罔非有隕蚤夜怵惕至若分外新命尤何嘗近似於臣而前望特點傳敎繼降榮極記念恩出尋常無狀賤臣何以得此奉讀以還淸淚自逬卽日退塡更無餘憾雖於千載之下尙論臣恩造之罔極則必將有爲臣感激歔欷者區區寸忱當作何狀一念銘鏤天實臨只死生夷險固當惟命而惟以上累則哲之明下壞自劃之義爲大懼耳適値春帖之出韻荐蒙天牌之狎臨而四維至嚴尺守在前屢犯違傲冞增惶隕玆敢披瀝衷懇仰瀆崇嚴伏乞聖明曲賜體諒將臣新授提學之任亟行鐫改以嚴名選俾安賤分千萬幸甚答曰省疏具悉卿其勿辭行公
정조 16년
副修撰鄭尙愚疏曰伏以臣於再昨夜在堂后直中伏見傳敎下者以臣特命單付典籍臣惝怳感激祗肅恩命退歸私次矣不踰數時又伏奉敎旨以臣特拜弘文館副修撰前後恩敎不啻鄭重臣驚惶感泣實不知措躬之所也噫瀛館之任是何等淸選則豈可以父兄之故濫授其子姪乎臣以才則至庸陋也以學則至空疎也僥倖通籍只爲祿仕之計名塗進步本無自期之心至於經幄重任尤豈夢想之所到乎啓沃之道論思之責雖使古之宿儒當之猶且逡巡如臣蒙騃初非可議而伏況中批之除藉或有例實乖聖朝愛嚬笑之政則未審殿下何爲而有此誤恩於無似之賤耶嗚呼人臣之受國厚恩從古何限而豈有如臣家者哉臣之從父臣民始蒙不世之恩躋崇顯之位雨露殆遍河海莫量闔門相對語到國恩未嘗不感極而淚也自夫臣濫第以來以榮爲懼隨事貽憂勉飭之辭每責竭力而報效滿盈之懼或慮冥升而招災兢兢一念如集于木臣若徒藉先蔭憑恃寵靈揚揚冒進於匪分之職則必將觸事僨誤累辱聖簡而後已豈不歸於上孤天地之恩下墜家庭之訓哉揣量人器承膺無路而屢違召命分義是懼雖不得不章皇出肅因仍蹲冒有愧廉防伏乞聖明察臣言之非出飾讓念名器之不可輕授亟命鐫改以重官方以安微分焉臣又有情勢之切急者臣之偏母素患貞疾居常凜綴卽接家信則猝得重疾寒熱交作食飮全却達宵叫苦委臥床席臣聞此報按注不得玆敢忙陳短章徑出禁扃伏願天地父母俯垂矜憐特許鞶帶之恩以便救護仍治擅離之罪以肅朝綱千萬幸甚省疏具悉爾其勿辭救護母病
정조 16년
壬子十二月十九日辰時上御熙政堂藥房入診大臣備局堂上引見守令邊將初仕人同爲入侍時提調申應顯副提調沈煥之記事官李海淸記注官金良倜承膺祚右承旨金孝建假注書鄭文始事變假注書鄭馦右議政金履素判中樞府事吳載純漢城判尹金文淳左參贊李𡊠行副司直金尙集戶曹判書沈頤之刑曹判書趙宗鉉右參贊朴祐源訓鍊都正趙心泰行副司直徐有大李邦一漢城左尹李漢豐吏曹參判李在學掌令金羲淳洪秉益獻納崔重圭正言林漢浩醫官金光國李翊臣李敬培吳仁豐安昌禧淮陽府使尹理相鳳山郡守柳心源橫城縣監柳光璧北靑府使成大中穩城府使金燨慶興府使李郁延定平府使韓師貞端川府使金益淳德源府使李雲祜碧潼郡守朴應浩金化縣監李聖龜高原郡守李鴻德載寧郡守李熙燮永宗僉使李邦城群山僉使李羲星滿浦僉使吳文常城津僉使崔範星多大僉使李堯憲法聖僉使李顯益弘陵參奉崔粹絅健元陵參奉李英紹獻陵參奉尹致猷顯陵參奉孟賢大以次進伏訖上曰雖曰履歷邊將焉敢陞殿乎令兵曹爲先決棍五度後待令賤臣承命出傳履素曰親臨都政勞動之餘聖體若何上曰一樣矣履素曰王大妃殿氣候何如上曰一樣矣履素曰惠慶宮氣候何如上曰一樣矣上曰守令進前理相職姓名訖上曰封庫不遠民食似艱速往及歲前給糧可也應浩職姓名訖上曰人頗了了若有慮前程之意必善爲之矣益淳職姓名訖上曰此是關防重處實非初除守令差送處汝則姑退待鴻德職姓名訖上曰此亦初除外任者乎致猷職姓名訖上曰此是尹致昇之弟乎文淳曰然矣英紹職姓名訖上曰人頗了了矣賢大職姓名訖上曰孟至大之幾寸賢大曰六寸矣上曰孟氏之效乃至於此耶粹絅職姓名訖上曰相兒好矣上敎在學曰守令之可趁歲前赴任者皆令當日辭朝其餘亦於歲前卽爲下送也文常等於階下各奏姓名訖上曰邊將雖異邑宰賑政方張皆令當日下直命孝建書榻敎曰安邊府使金勉柱除朝辭今日內越送畿境事分付畿營又書榻敎曰未肅拜禮曹判書許遞前望單子入之待下批牌招察任又書榻敎曰滿浦僉使吳文常多大浦僉使李堯憲乫坡知僉使慶來運各決棍五度法聖僉使李顯益城津僉使崔範星高嶺僉使金光運各決棍十度後竝汰去上曰次對爲之履素曰今番都政姑未聞物議之如何而以臣所見不無一二不審處前司諫李周顯以未經準職遽擬於陞資之望寧陵令安廷瓛儀賓都事金載謙俱未經五品而亦擬於陞品甄復之望有違格例五衛將柳德模旣無踐歷只以單衛將直擬於營將之望端川府使成鎭殷全羅兵虞候李寬會中和府使李榏皆以六月都政始陞三品之人竝擬陞資之望旣經三品之後雖無政格所拘半年之內太無漸次亦難免不審之失前吏曹判書徐有隣前兵曹判書鄭昌順竝推考洪原縣監姜世鷹聞是嶺南之人上來赴任之際必致許久稽遲此時曠官委屬可悶且以法聖群山兩鎭言之湖南沿海民憂孔棘鎭將旣有賙賑之責漕稅開倉亦在歲前捧稅賑飢之政俱難付之生手洪原前縣監丁志元群山前僉使尹範衡法聖前僉使趙宅鎭竝仍任何如上曰依爲之端川前府使成鎭殷全羅前兵虞候李寬會竝仍任政官牌招以準朔人中差出官方至嚴復職兩望筒亦爲勿施竝令今日政差代可也出擧條履素曰養賢庫主簿朴師默所懷有問于戶曹稟處之命矣取見其所懷則以爲本庫遺在中米四百石逐年用下於館中不時之費已成虛錄而戶曹每於劃給之際謂有遺在輒致持難本庫則徒擁虛簿申飭該曹趁卽稟處爲辭矣當初虧欠似由於庫官不能典守庫屬恣意偸弄之致當此經費匱竭之時事當徵督準充而已該曹之不欲闊狹理勢固然而若是流來久逋之指徵無處者則一向相持之際不無多士闕供之慮本館事勢亦不可不念令該曹商量方便之道以爲支用之地似好矣上曰依爲之出擧條履素曰行吏曹判書鄭民始戶曹判書沈頤之行副司直徐有防禮曹判書李秉鼎還差備堂何如上曰依爲之行副司直閔鍾顯一體還差可也出擧條履素曰槐院時無公事堂上禮曹判書李秉鼎還差提調使之仍察有司之任何如上曰依爲之出擧條頤之曰時御所內各司雨漏處例於四季朔看審修改而時値隆冬待明春擧行何如上曰依爲之出擧條羲淳等曰請物故罪人啓能亟施孥籍之典趾賊等凶種夬施邦刑養遂獻遂李觀源竝令王府設鞫得情上曰不允羲淳等曰請夏賊亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑上曰不允羲淳等曰請物故罪人國榮亟施孥籍之典上曰不允羲淳等曰請梟示罪人明謙正刑罪人以謙亟施孥戮之典逆復庶子好石亟施處絞之律荐棘罪人時偉設鞫得情夬正王法上曰不允羲淳等曰請遲晩罪人宇鎭捧根脚夬正王法上曰不允羲淳等曰請柳星漢設鞫嚴問期於得情夬正邦刑上曰不允羲淳等曰請承款後物故罪人九宗亟施孥籍之典上曰不允孝建曰兩司傳啓之際諫臺不爲起伏揆以臺體未免做錯獻納崔重圭正言林漢浩竝推考何如上曰依爲之出擧條孝建曰掌令洪秉益旣以三司不備不得合啓則所當措語而不此之爲只傳兩司合啓及其新啓之際不奏元啓只擧末端揆以臺體大是做錯從重推考何如上曰依爲之出擧條羲淳等曰請爲奴罪人河翼龍亟令王府設鞫得情夬正王法上曰不允羲淳等曰請亟寢秋曹罪人柳師文放釋之命仍令王府設鞫嚴問期於得情夬正王法措辭見上上曰不允秉益曰臣年紀衰邁見識鹵莽本不合於淸朝耳目之任而柏府除旨遽下於賓對有命之日章皇出肅及登筵席瘡疣百出至被承宣之請推以此情踪其何敢晏然於臺次乎請命遞斥臣職上曰勿辭退待物論出擧條孝建曰筵席體貌何等敬謹而憲臺退出之時笏記之私相傳受極爲未安掌令金羲淳推考何如上曰遞差可也出擧條重圭等曰請爲奴罪人河翼龍亟令王府設鞫得情夬正王法上曰不允重圭等曰請金甲島爲奴罪人克觀古今島爲奴罪人克泰更令王府嚴鞫得情夬正王法上曰不允重圭等曰請逆賊尙魯亟施孥戮之典上曰不允重圭等曰請亟寢秋曹罪人柳師文放釋之命仍令王府設鞫嚴問夬正典刑措辭見上上曰不允重圭等曰臣等知識儱侗本不合於淸朝耳目之任賓對有命冒沒登筵及夫兩司合啓之際不善周旋未及起伏至有承宣請推之擧以此情踪其何可因仍蹲冒於臺次乎請命遞斥臣等之職上曰勿辭亦勿退待出擧條重圭等曰新除授司諫鄭澤孚時在京畿廣州地請斯速乘馹上來事下諭上曰依啓重圭等曰合辭之際先爲措辭自是臺體而掌令臣洪秉益三司合啓措語初不仰奏經發兩司合啓揆以格例萬萬未安請掌令臣洪秉益施以罷職之典上曰不允孝建曰史官草冊之不得暫時捨手自是古規而事變假注書鄭馦傳命出入之際遺置草冊極爲駭然所當重勘而本院請推之外無他可施之罰何以爲之乎上曰推考可也出擧條仍命退諸臣以次退出
정조 16년
行都承旨沈煥之坐左承旨徐榮輔坐直右承旨金孝建坐左副承旨李書九坐右副承旨柳匡天坐直同副承旨未差注書徐有聞病李海淸仕假注書鄭文始仕直事變假注書鄭馦仕
정조 16년
藥房都提調洪樂性提調申應顯副提調沈煥之啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 16년
金孝建啓曰大司憲金履禧牌招啓辭未下執義掌令一員未差掌令洪秉益引避退待持平金復仁未署經金驥燦在外監察茶時之意敢啓傳曰知道
정조 16년
沈煥之啓曰兵曹參判尹尙東同義禁白師謹除拜後過三日不爲出肅依定式推考警責仍卽牌招察任何如傳曰允
정조 16년
傳于柳匡天曰右副承旨入侍
정조 16년
傳于金孝建曰未肅拜摠管許遞前望單子入之待下批牌招察任
정조 16년
副摠管前望單子入之曺允亨落點
정조 16년
金孝建啓曰惠廳堂上徐有隣備局堂上徐有防趙心泰京畿監司徐鼎修依下敎來待矣傳曰入侍
정조 16년
以慶尙監司鄭大容狀啓梁山黃山堰役所入穀物令廟堂稟處事傳于金孝建曰邑驛何異事係爲民食竝依狀請施行事回諭
정조 16년
李海淸差祭代以嚴思彦爲假注書
정조 16년
柳匡天以兵曹言啓曰新除授昌洲僉使具絎老父今年七十二歲法不當遠離赴任呈狀乞遞情理旣如是則不可强令赴任罷黜何如傳曰允
정조 16년
李書九以賑恤廳言啓曰南部蓮城契任掌鄭時哲今月十九日本洞路傍得二歲許遺棄女兒同里居良女孔召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道時加嚴飭俾有實效可也
정조 16년
壬子十二月二十日辰時上御誠正閣藥房入診右副承旨入侍時都提調洪樂性提調申應顯副提調沈煥之右副承旨柳匡天記事官李海淸記注官金良倜承膺祚檢校直閣南公轍醫官金光國李敏德李敬培李惟鑑李周憲吳仁豐以次進伏訖樂性等曰近日日氣寒暄不適聖體若何上曰一樣矣樂性等曰王大妃殿氣候若何上曰一樣矣樂性等曰惠慶宮氣候若何上曰一樣矣樂性曰元子宮氣候亦一樣萬安乎上曰連爲好過矣樂性曰伏聞嘉順宮有胎候今爲屢朔云此實莫大之慶而臣等歡忭不勝萬萬宮中旣有如此之慶而殿下何不使臣等知之乎臣等冒忝保護之任産廳擧行不容少緩前有二朔前期設廳之例又有三朔前期之例伏願殿下特許臣等之請自今朔設廳使臣等如例擧行是臣區區之望也上曰産廳之擧事甚張大何必自今朔設廳也樂性曰法例卽然設廳之擧何可不爲乎上曰今朔設廳太涉張大來月間更稟亦爲無妨矣樂性曰褒貶國之大政而臣之所帶衙門緣臣癃病一未得擧行私心之惶悚姑無論國體之苟簡其當如何況且祈穀親享不遠臣旣帶內局之任且兼太常提擧當此徑宿動駕親臨將事之時敢不竭蹶參班以效微忱而臣之賤疾近益漸痼陪扈之班實無進參之路區區耿結之忱已無可言而虧分闕禮冞增惶悚伏願殿下特垂體諒焉上曰旣有提調卿須未參何妨之有勿爲辭巽可也樂性曰內局秋等麝香二百六十七部內二百六十三部已爲取用於臘藥及紫金丹啓下淸心元萬寶長春元廣濟丸樻上待令淸心元蘇合元所餘爲四部而今番啓下廣濟丸十劑所用麝香不足爲九十六部勢將別貿故敢此仰達矣上曰依爲之出擧條命匡天書傳敎曰承旨前望單子入之待下批牌招察任命退諸臣以次退出
정조 16년
壬子十二月二十日午時上御重熙堂惠廳堂上備局堂上京畿監司入侍時左承旨徐榮輔記事官李海淸記注官金良倜承膺祚惠廳堂上徐有隣備局堂上徐有防趙心泰京畿監司徐鼎修以次進伏訖上曰園幸不遠凡係擧行自有定例而如或有一毫貽弊之事則是豈爲民軫念之本意乎卿等須相爲講確擧行節目一依定例爲之而毋或有一分貽弊以紓予爲民憧憧之意可也有隣等曰當此園幸之時聖念爲慮小民之貽弊下敎如是縷縷臣等當講究除弊之方以爲一分對揚之道矣命榮輔讀公事書判付訖命退諸臣以次退出
정조 16년
行都承旨沈煥之坐左承旨徐榮輔坐右承旨金孝建坐直左副承旨李書九坐右副承旨柳匡天坐直同副承旨尹行頤坐注書徐有聞病李海淸差祭假注書李弘達仕鄭文始仕直事變假注書鄭馦仕
정조 16년
尹行頤啓曰大司憲金履禧牌招啓辭未下執義掌令一員未差掌令洪秉益引避退待持平金復仁未署經金驥燦在外監察茶時之意敢啓傳曰知道
정조 16년
嚴思彦在外代以李弘達爲假注書
정조 16년
以兵曹禁軍將番單子傳于金孝建曰懸頉禁軍將竝改差
정조 16년
金孝建以備邊司言啓曰水原府旣不管轄於摠戎廳則所捧收米之代令廟堂論理區劃事命下矣水原府今不管轄摠戎廳本府所納摠戎廳收米竝雜費九百石不可使如前捧納此則姑付本府以待區處其代摠戎廳與守禦廳間年輪回添餉條兩西小米二千石以每年一千五百石劃給摠戎廳依添餉例換作大米以爲支放之地事分付守摠兩營及水原府何如傳曰允
정조 16년
金孝建以兵曹言啓曰景福宮衛將尹得宗慶熙宮衛將李命賢俱以身病猝重時月之內無望供職呈狀乞遞輪番之任不可久曠竝改差何如傳曰允
정조 16년
金孝建以都摠府言啓曰今日入直內三廳武兼禁軍及軍兵當爲中日習射而雨勢如此不得爲之之意敢啓傳曰知道
정조 16년
都摠管李得臣疏曰伏以臣於日前待罪騎省逖違之餘昵侍文陛耿光仰瞻於咫尺溫詢俯及於賤疾臣且榮且感有淚盈眶曾未半日忽伏承銀臺除旨又不多時繼以有摠府特擢滿紙恩綸字字懇惻有若慈母之恤迷子仁天之潤枯荄臣擎讀未半神精爽越罔知所以自措也臣雖瞢昧亦有忖量從前叨竊已踰涯分今此新除尤豈有冒膺之望而感激之極廉防猶輕深夜帳殿辭巽無路遂不得不祗肅恩命復登筵席恩光曠絶班聯咸聳歷數衿紳如臣之厚被眷遇者果幾人哉噫臣之得有今日是誰之賜墜於坑坎則殿下必拯濟而全保之處於䵝昧則殿下必昭晣而湔拂之臣每有一番遭罹殿下輒費一番憂念如傷之意屢發於筵敎垂憐之喩每及於絲綸臣言辭拙訥文字空疎前後陳暴雖未攄衷情之萬一而所被之恩河海莫量欲報之誠腔血如斗每誦古人體膚再造之語未嘗不三復而抆涕仍伏念臣自在宮僚偏蒙恩私朝筵侍講甎日移影夜對前席宮漏侵曉天顔溫粹酬酢如響殆若家人父子者然邇來十數年間殿下所以全保臣湔拂臣者罔匪終始一視之隆恩厚渥而臣則賦命窮畸動輒顚躓行已暝跡且齟齬曾無一分報效徒速許多疑謗以臣之故屢煩聖念戡臣之軀難以贖罪每於中夜撫躬自悼惟以生死向前隕結圖報八字爲平日事君之符天實臨之臣焉敢誣也至若榮途進就不但臣之所斷念抑世之不以此期臣者久矣今忽拔之於衆棄之餘躋之於八座之列臣驚惶震懍直欲循墻而不可得也夫公卿大夫何莫非難愼而是秩則視他尤別有名德者居之有才諝者居之或以勞勩之可紀或以踐歷之可稱而臣則姿本譾劣地又寒素只不過百無寸長千不近似之一庸品耳以殿下則哲之明奚取於臣而誤恩之加及於此乎若其負乘之懼濫竽之愧猶屬一身之私事有不敢煩籲而其爲玷汚名器貽羞朝廷亦豈細故也哉屢日揣思蹲冒無望玆敢略搆短章仰瀆崇聽伏乞聖慈俯諒由中之懇因推體下之仁亟命攸司收還臣新授職秩以重官方以安私分不勝幸甚答曰省疏具悉卿其勿辭行公
정조 16년
壬子十二月二十一日申時上御重熙堂右承旨入侍時右承旨金孝建假注書鄭文始記注官金良倜承膺祚以次進伏訖上命孝建讀公事書判付訖命退承史以次退出
정조 16년
行都承旨沈煥之坐左承旨徐榮輔坐右承旨申獻朝未肅拜左副承旨金孝建坐直右副承旨李書九坐直同副承旨鄭致淳未肅拜注書徐有聞病李海淸差祭假注書李弘達仕鄭文始仕直事變假注書鄭馦仕
정조 16년
徐榮輔啓曰來二十五日朝參日次矣敢稟傳曰停
정조 16년
金孝建啓曰合辭方張之時兩司無詣臺之員事甚未安未肅拜臺諫竝卽牌招掌令洪秉益引避退待已至經宿除在外外呈告人員一體牌招以爲處置之地何如傳曰允
정조 16년
金孝建啓曰三和前府使李普漢交代後拿來事禁府草記允下矣奪符次密匣及標信請出之意敢啓傳曰知道
정조 16년
李書九啓曰闕門守直事體至嚴而丹鳳門入直守門將洪相五解帶橫竹散步於門內現發於摘奸之中萬萬無嚴兵曹入直堂郞常時不能檢飭之失不可無警從重推考洪相五所當重勘而本院請推之外無他可施之罰何以爲之敢稟傳曰允令兵曹決棍懲礪可也
정조 16년
沈煥之啓曰玉堂上下番俱空已至多日事甚未安副修撰鄭尙愚受由過限卽爲牌招入直何如傳曰允違牌應敎只推一體牌招未肅拜玉堂許遞政官牌招開政
정조 16년
傳于李書九曰左副承旨右副承旨入侍
정조 16년
傳于沈煥之曰下直守令入侍
정조 16년
金孝建啓曰永宗僉使李邦城密符以前僉使鄭宇朋所授密符仍佩事命下矣修正次密匣請出之意敢啓傳曰知道
정조 16년
備忘記永宗僉使李邦城下直長弓一張長箭一部片箭一部筒兒一箇賜給
정조 16년
徐榮輔啓曰惠廳堂上徐有隣備局堂上趙心泰京畿監司徐鼎修依下敎來待矣傳曰入侍
정조 16년
傳于沈煥之曰戶曹參議兵曹參知許遞今日政承旨中擬入事分付
정조 16년
以大司諫兪漢謨司諫鄭澤孚獻納崔重圭正言林漢浩牌不進罷職傳旨傳于金孝建曰只推
정조 16년
以副修撰鄭尙愚牌不進罷職傳旨傳于金孝建曰只推更爲牌招
정조 16년
李書九啓曰掌令洪秉益引避退待已至多日尙未處置事甚未安今日政新除授掌令待下批牌招何如傳曰允
정조 16년
有政吏批判書鄭民始在外未肅拜參判李在學參議李冕膺右副承旨李書九進以洪克浩爲掌令高宅謙爲校理李遇濟爲副修撰尹行頤爲戶曹參議柳匡天爲兵曹參知邊景祜爲平市主簿假監役沈燦之典牲奉事李仁行相換承文著作單宋應望
정조 16년
兵批判書李文源進參判尹尙東病參議李濟萬入直參知柳匡天病左副承旨金孝建進啓曰新除授滿浦僉使趙雲行老父今年七十歲法不當遠離赴任呈狀乞遞邊將之親年七十歲無兄弟獨身者許遞其任載在法典依例改差何何傳曰旣有防禦使承傳則邊地履歷別無所關改差今日政以可堪蘇弊者擇差可也以李漢籌爲內禁將李弘遠爲羽林將李遇爲五衛將安挺民爲慶熙將安義得爲景福將李喜大爲都摠經歷趙台鎭爲訓鍊僉正金仁澤爲昌洲僉使副護軍趙廷瑨權尙鎭柳文植李堯憲李顯益李羲星崔範星金光運吳文常尹晉錫金載仁白泳鎭申大尹副司直李鼎德朴準源申獻朝副司正尹之謙竝單付以李羲星爲滿浦僉使
정조 16년
金孝建啓曰吏曹郞廳來言承旨有闕政事取稟傳曰前望單子入之待下批牌招察任
정조 16년
承旨前望單子入之申獻朝鄭致淳落點
정조 16년
申獻朝啓曰卽伏見忠淸兵使李光燮褒貶啓本則紙頭糊封處顯有罅隙印跡參差褒貶啓本何等嚴重而封啓之際不能致愼有此疎漏揆以事體極爲未安當該兵使從重推考何如傳曰允
정조 16년
徐榮輔以弘文館言啓曰新除授校理李肇源時在黃海道載寧郡任所修撰鄭東榦時在遂安郡任所修撰宋銓時在平安道德川郡任所經筵入番事緊請竝斯速乘馹上來事下諭傳曰依啓
정조 16년
金孝建以兵曹言啓曰前尙州營將成鎭殷前忠州營將李寬會旣以仍任前職未赴任則所授加資不可仍置依例還收之意敢啓傳曰知道
정조 16년
申獻朝以訓鍊都監言啓曰年終放砲習放今月二十五日洗馬臺爲之之意敢啓傳曰知道